آنندی گوپال جوشی

پونے شہر سے تعلق رکھنے والی آنندی گوپال جوشی ( پیدائش:31 مارچ، 1865ء - وفات : 26 فروری، 1887ء) پہلی بھارتی خاتون  معالج تھیں جنھوں نے  1886ء میں ریاستہائے متحدہ میں گریجویشن مکمل کیا۔ جس دور میں خواتین کا تعلیم حاصل کرنا انتہائی مشکل سمجھا جاتا تھا، اس وقت طب کی تعلیم حاصل کرنا ایک بڑا کارنامہ ہے۔ ان کی شادی نو سال کی عمر میں ان سے قریب 20 سال بڑے گوپال راؤسے ہوئی تھی۔ جب 14 سال کی عمر میں وہ ماں بنیں اور ان کی پہلی اولاد کی موت 10 دنوں میں ہو گئی تو انہیں بہت بہت صدمہ ہوا۔

اپنی اولاد کو کھو دینے کے بعد انہوں نے یہ قسم کھائی کہ وہ ایک دن ڈاکٹر بنیں گی اور اس طرح کی المناک اموات کو روکنے کی کوشش کریں گی۔ ان کے شوہر گوپال راؤ نے بھی ان کا بھرپور تعاون کیا اور ان کی حوصلہ افزائی کی۔

آنندی جوشی کی شخصیت خواتین کے لیے ایک مثال ہے۔ انہوں نے سنہ 1886ء میں اپنے خواب کو حقیقت کا روپ دیا۔ جب انہوں نے یہ فیصلہ کیا تھا، معاشرے میں ان پر خاصی تنقید ہوئی تھی کہ ایک شادی شدہ ہندو عورت کسی بیرونی ملک (پنسلوانیا) جاکر ڈاکٹری کی تعلیم حاصل کرے۔ لیکن آنندی ایک باہمت خاتون تھیں، انہوں نے ان تنقیدوں کی ذرا بھی پروا نہیں کی۔ یہی وجہ ہے کہ انہیں پہلی بھارتی خاتون ڈاکٹر ہونے کا اعزاز حاصل ہوا۔

ڈگری مکمل کرنے کے بعد جب آنندی ‌بھارت واپس لوٹیں تو ان کی صحت گرنے لگی اور کچھ ہی دنوں میں وہ وفات پا گئیں۔ اس وقت ان کی عمر صرف بائیس برس کی تھی۔ یہ سچ ہے کہ آنندی جوشی نے جس مقصد کے لیے ڈاکٹری کی تعلیم حاصل کی تھی، اس میں وہ پوری طرح سے کامیاب نہیں ہو پائیں، لیکن انہوں نے سماج میں وہ مقام حاصل کیا، جو آج بھی ایک مثال ہے۔

حوالہ جات 

1865ء کی پیدائشیں
1887ء کی وفیات
امریکی ہندو
انیسویں صدی کی خواتین اطبا
انیسویں صدی کی ہندوستانی خواتین سائنس دان
انیسویں صدی کی ہندوستانی شخصیات
انیسویں صدی کے ہندوستانی سائنس دان
بھارتی خواتین اطبا
پونے کے سائنس دان
ضلع تھانے کی شخصیات
کامنز زمرہ جس کا ربط ویکی ڈیٹا پر ہے
مراٹھی شخصیات
مہاراشٹر کی خواتین سائنس دان
مہاراشٹر کے سائنس دان
ویکیپیڈیا مضامین مع VIAF شناخت کنندگان
ہندوستانی اطباء
بھارت میں تپ دق سے اموات